钦定古今图书集成/明伦汇编/官常典/第728卷 > 赵与檡 方洪
## 钦定古今图书集成/明伦汇编/官常典/第728卷 > 赵与檡 方洪

按《宋史忠义传》：“‘与檡为嗣秀王，德祐二年，为浙闽广
察访使。益王之立，舅杨亮节居中秉权，与檡自以国
家亲贤，多所谏止，遂犯忌嫉，诸将俱惮之。未几，北兵
逼浙东，乃命与檡出瑞安，与守臣方洪共任备御。朝
臣言与檡有刘更生之忠，曹王皋之孝，宜留辅以隆
国本’。谮者益急，卒遣之。瑞安受围，城中危急，与洪誓”
以死守。小校李雄夜开门纳外兵，与檡、洪率众巷战兵败被絷。董文炳问之曰：“汝为秀王耶？今能降乎？”与
檡厉声曰：“我国家近亲；今力屈而死，分也；尚何问为！”
遂杀之；洪亦伏节而死。